Twitter

Twitter (del anglese: to tweet, pipar, trillar del aves; ergo: Trillator) es un servitio in linea de social media e de social networking detenite e operate per le compania american Twitter, Inc., in le qual usatores publica e respondite publice o private texto, imagines e videos cognoscite como "tweets". Usatores registrate pote tweetar, appretiar, "retweetar" tweets e messagar directemente (DM), durante que usatores non registrate solo ha le capacitate de vider tweets public. Usatores interacte con Twitter per medio de software front-end de navigatore web o mobile, o programmaticamente via su APIs.

Twitter esseva create per Jack Dorsey, Noah Glass, Biz Stone e Evan Williams in martio 2006 e lanceava in juli de ille anno. Twitter, Inc. ha su sede in San Francisco, California e ha plus que 25 officinas in tote le mundo. Per 2012, plus que 100 million usatores tweetava 340 million tweets per die, e le servitio manipulava un media de 1,6 billion de questiones de recerca per die. In 2013, illo esseva un del dece plus visitate websites e ha essite describite como "le SMS de Internet". Al initio de 2019, Twitter habeva plus que 330 million usatores active mensualmente. In practica, le majoritate enorme de tweets es tweetate per un minoritate de usatores. In 2020, on estimava que approximativemente 48 million contos (15% de tote le contos) esseva fals.

Le 27 de octobre, 2022, le magnate de affaires Elon Musk acquistava Twitter, Inc. pro US$44 billion, obteniente le control del plataforma. Le 20 de decembre, 2022, Musk annunciava que ille demitterea como CEO un vice que un substituto esseva trovate.